Diari Oficial de la Generalitat Valenciana


Sumari del DOGV 8231, del 09-02-2018 (2018/1056)

RESOLUCIÓ de 15 de gener de 2018, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de la direcció de Recursos Humans d'aquesta entitat (LD/01/2018).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8231

Data del DOGV
:   09-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1056


Data del document
:   15-01-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de gener de 2018, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de la direcció de Recursos Humans d'aquesta entitat (LD/01/2018). [2018/1056]  
La plantilla del Consorci Hospital General Universitari de València (CHGUV) compta amb places vacants que es considera oportú proveir.  
  
De conformitat amb els articles 11.3 i 10.1 in fine del vigent Conveni col·lectiu del CHGUV (BOP 04.04.2014), i en concordança amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, les convocatòries de provisió per lliure designació consistiran en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'exercici de la plaça.  
D'acord amb les competències atribuïdes per l'article 15.1 dels estatuts refosos del CHGUV per a la gestió de l'Hospital General Universitari de València, aprovats pel Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació de competències, la Presidència del CHGUV resol:  
  
Primer. Convocatòria  
Convocar, per mitjà del sistema de lliure designació, la provisió de la plaça de la plantilla del CHGUV que s'especifica en l'annex II, d'acord amb les bases que es publiquen en l'annex I.  
  
Segon. Publicitat  
Publicar la convocatòria en el Diari Oficial de la Generalitat Valenciana (DOGV).  
  
Tercer. Recursos  
Aquesta resolució és definitiva en la via administrativa. Les persones interessades poden interposar, potestativament, un recurs de reposició davant de la Presidència del CHGUV en el termini d'un mes a comptar des de l'endemà de la seua publicació en el Diari Oficial de la Generalitat Valenciana (DOGV) o, directament, un recurs contenciós administratiu en el termini de dos mesos comptats des de l'endemà de la seua publicació, davant dels jutjats contenciosos administratius de la ciutat de València, d'acord amb el que disposen els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que s'estime convenient.  
  
València, 15 de gener de 2018.- La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
ANNEX I  
Bases de la convocatòria (LD/01/2018)  
  
1. Objecte  
Aquestes bases tenen per objecte regular la provisió, per mitjà del sistema de lliure designació, de la plaça de la plantilla del CHGUV que s'especifica en l'annex II.  
  
2. Requisits que han de reunir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què aquesta està definida en el Tractat constitutiu de la Unió Europea, o tindre aquest dret, de conformitat amb el que preveu el Decret 543/2001, de 18 de maig, sobre accés a l'ocupació pública de l'Administració General de l'Estat i els seus organismes públics de nacionals d'altres estats als quals s'aplica el dret a la lliure circulació de persones treballadores.  
2.2. Estar en possessió de la titulació universitària corresponent al grup de classificació professional A1, així com tindre la capacitat adequada per a l'exercici del càrrec.  
2.3. No estar inhabilitat/ada per a l'exercici de funcions públiques o professionals.  
2.4. No excedir l'edat de jubilació ordinària que assenyale la normativa aplicable al règim jurídic de la persona participant.  
2.5. Tindre la condició d'empleat/ada públic/a amb caràcter laboral fix, o funcionari/ària de carrera, o estatutari/ària fix/a, que ocupa plaça en el mateix Consorci Hospital General Universitari València o en qualsevol de les administracions participants en aquest.  
  
3. Acreditació dels requisits  
Els requisits d'admissió hauran de reunir-se l'últim dia de termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades han d'omplir la sol·licitud de participació, d'acord amb el model que figura en l'annex III, i presentar-la preferiblement en el Registre General del CHGUV (av. de les Tres Creus, núm. 2, 46924 de València), o per mitjà de qualsevol de les formes previstes en la Llei del procediment administratiu comú de les administracions públiques.  
4.2. El termini de presentació de sol·licituds serà de 10 dies naturals comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
4.3. El domicili que figure en la instància serà el considerat als efectes de notificacions.  
4.4. Juntament amb la sol·licitud, les persones concursants han d'aportar la documentació següent, original o degudament compulsada:  
a) Document Nacional d'Identitat, certificat de naixement expedit pel registre civil corresponent, o document equivalent per a les persones nacionals d'altres estats.  
b) Certificat vàlid o document suficient que acredite la condició d'empleat/ada públic/a amb caràcter laboral fix, o funcionari/ària de carrera, o estatutari/ària fix/a, que ocupe plaça en el mateix Consorci Hospital General Universitari València o en qualsevol de les administracions participants en aquest.  
c) Títol universitari corresponent al grup de classificació professional A1 o certificat acadèmic que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes en l'estranger, credencial que acredite l'homologació que corresponga.  
d) Currículum professional, en el qual es resumisca la formació acadèmica, l'experiència professional i de gestió, així com documentació justificativa dels mèrits al·legats.  
  
5. Valoració i resolució  
Correspon la valoració de les candidatures presentades i la consegüent resolució, per lliure designació, al Consell de Govern del Consorci Hospital General Universitari València, escoltada la Direcció Gerència d'aquest. Del que s'ha fet es donarà trasllat als òrgans competents perquè s'execute el contingut de la resolució que es dicte.  
  
  
7. Resolució i nomenament  
La persona aspirant seleccionada serà nomenada mitjançant una resolució del Consell de Govern del Consorci Hospital General Universitari València, que serà publicada en el Diari Oficial de la Generalitat Valenciana (DOGV).  
La convocatòria podrà ser declarada deserta, per acord motivat, quan no concórreguen aspirants idonis per al seu exercici.  
  
8. Incorporació a la plaça  
En la resolució de la convocatòria pel Consell de Govern del Consorci Hospital General Universitari València s'ha d'indicar allò que corresponga en relació amb la incorporació a la plaça de la persona seleccionada.  
La persona nomenada per a l'acompliment pel procediment de lliure designació, si és el cas, ha de ser rellevada discrecionalment pel mateix òrgan que la va nomenar, sense perjudici de la previsió de l'article 84.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
  
9. Vinculació  
Aquestes bases vinculen el CHGUV, Consell de Govern del Consorci Hospital General Universitari de València i els qui participen en aquest procés.  
  
  
ANNEX II  
Plaça que es convoca (LD/01/2018)  
  
Denominació: director/a de Recursos Humans.  
Número: 28680.  
Àrea funcional: Direcció Gerència CHGUV.  
Subgrup - grup de titulació: A1.  
Complement de destinació: 28.  
Complement específic: 743.  
Forma de provisió: lliure designació.  
Requisits: empleat/ada públic/a amb caràcter laboral fix, o funcionari/ària de carrera, o estatutari/ària fix/a del Consorci Hospital General Universitari de València o de qualsevol de les administracions participants en aquest.  
Funcions:  
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades.  
  
- Dirigir i coordinar les unitats administratives dependents.  
- En general, les establides en el Reglament orgànic i funcional del CHGUV i normes de desplegament.